Bendrija prisideda prie transeuropinių tinklų kūrimo ir plėtojimo transporto srityje. Bendrija savo veikla siekia remti nacionalinių tinklų tarpusavio ryšį ir sąveiką, taip pat galimybę tokiais tinklais naudotis. Bendrija nustato gaires, taikomas transeuropinių tinklų srityje numatytų priemonių tikslams, prioritetams ir bendroms linkmėms; šiose gairėse nustatomi bendrų interesų projektai. Bendrija įgyvendina priemones, kurių galėtų prireikti užtikrinant tinklų tarpusavio sąveiką. Bendrijos veiksmai gali remti valstybių narių remiamus bendrų interesų projektus, rengiant galimybių studijas, teikiant paskolų garantijas arba palūkanų subsidijas; Bendrija taip pat gali prisidėti prie konkrečių projektų valstybėse narėse transporto infrastruktūros srityje finansavimo per Sanglaudos fondą. Savo veikloje Bendrija atsižvelgia į galimą projektų ekonominį gyvybingumą. Bendrija gali nuspręsti bendradarbiauti su trečiosiomis šalimis savitarpio interesus atitinkantiems projektams skatinti ir tinklų tarpusavio sąveikai užtikrinti. (Sutarties 154 ir 155 straipsniai)

Tikslai Įstaiga yra atsakinga už techninio ir finansinio Komisijos TEN-T programos vykdymo valdymą. Jos vaidmuo – mažesnėmis sąnaudomis pagerinti transeuropinio transporto tinklo kūrimo veiksmingumą; sustiprinti ryšius tarp TEN-T ir ekspertų bendruomenių; sutelkti aukšto lygio techninę ir finansinę kompetenciją bei palengvinti specialistų įdarbinimą; užtikrinti geresnį finansavimo suderinimą su kitomis Bendrijos priemonėmis; leisti Komisijos tarnyboms supaprastinti TEN-Tįgyvendinimą ir padidinti jo lankstumą; Bendrijos veiksmus TEN-T srityje padaryti geriau matomus; sukurti pridėtinę vertę valdant TEN-T programą.

Uždaviniai a) užtikrinti techninį ir finansinį projektų ir renginių, kurie yra bendrai finansuojami iš TEN-T biudžeto, valdymą; b) rinkti, nagrinėti ir perduoti Komisijai visą informaciją, kurios reikia vykdyti ir programuoti TEN-T; c) teikti techninę paramą projektų vykdytojams ir finansinėms institucijoms, kurios yra atsakingos už TEN-T paskolų garantijų instrumento valdymą; d) Komisijos prašymu teikti įvairią techninę ir administracinę paramą. Įstaigą kuruojantis direktoratas DG TREN toliau rūpinasi visomis su TEN-T susijusiomis politikos formavimo ir institucinėmis užduotimis.

1 – Valdymo komitetas Įstaigos veiklą prižiūri Valdymo komitetas, kurį šiuo metu sudaro penki nariai ir vienas stebėtojas. Valdymo komiteto nariai yra skiriami dvejiems metams. Valdymo komitetas paprastai susirenka keturis kartus per metus. Kai kurios priemonės arba sprendimai įsigalioja tik gavus jo patvirtinimą. Pavyzdžiui, jis tvirtina administracinį biudžetą, personalo planą, darbo programą, metinę veiklos ataskaitą, laikinąsias pajamų ir išlaidų finansines ataskaitas, išorės įvertinimo ataskaitą bei keletą specialių taisyklių ir priemonių ir kt. Kitų veiksmų atveju komitetą būtina apie juos informuoti. Išimtiniais ir skubiais atvejais sprendimai priimami taikant rašytinę procedūrą. 2 – Direktorius Jį skiria Europos Komisija penkeriems metams. 3 – Išorės auditas Audito Rūmai. 4 – Biudžeto įvykdymą tvirtinanti institucija Parlamentas rekomendavus Tarybai.

Biudžetas A) 8,0 milijardo eurų (100 % iš bendrojo Europos Sąjungos biudžeto) TEN-T biudžetui, susijusiam su 2007–2013 m. finansine programa. 780,0 milijono eurų neįvykdytų įsipareigojimų, susijusių su 2000–2006 m. finansine programa. Už Įstaigos vykdomą veiklos biudžetą atsakinga Komisija. B) 5,2 milijono eurų (100 % Bendrijos subsidija) administraciniam biudžetui, kurį Įstaiga vykdo savarankiškai. Darbuotojų skaičius 2008 m. gruodžio 31 d. Laikinieji darbuotojai: Personalo plane numatytos 32 darbo vietos, iš kurių 23 (72 %) užimtos. Sutartininkai: numatytos 67 darbo vietos, iš kurių 44 (66 %) buvo užimtos. Iš viso darbuotojų: 99 (67 užimtos darbo vietos) Jie užsiima a) pagrindine veikla: 61 (44 užimtos) b) administracine veikla: 38 (23 užimtos)